從來未試過食明太子料理，見到專食明太子嘅鱈卵屋覺得好得意，生日就決定去試下啦～～～拌飯加湯食好特別，仲可以隨自己嘅喜好加入配料，店員仲會好細心教你點樣食先會最好食添～橄欖油帶子，帶子好鮮甜，加埋香草橄欖油好香，多士亦非常香脆明太子薯條炸得剛剛好，唔會太乾，少少juicy，加埋明太子醬好好味呀～明太子玉子燒，本身已經好鍾意食玉子燒，加埋明太子係玉子燒入面好有驚喜！店家完全唔孤寒，加左好多明太子，啖啖都食到鮮味嘅明太子😍